วิกิพีเดีย:ดิสคอร์ด

ดิสคอร์ดคือโปรแกรมประยุกต์สำหรับการสนทนาโดยไม่เสียค่าใช้จ่าย ซึ่งใช้งานได้ในทั้งคอมพิวเตอร์และอุปกรณ์พกพา เซิร์ฟเวอร์ดิสคอร์ดมีทั้งช่องข้อความและช่องเสียงที่ใช้สำหรับการสนทนาตามเวลาจริง (real-time) และสามารถแบ่งปันสื่อรูปแบบต่าง ๆ ให้กับสมาชิกของเซิร์ฟเวอร์นั้นได้
เซิร์ฟเวอร์ดิสคอร์ดแรกของชุมชนวิกิมีเดียอย่างไม่เป็นทางการที่ใช้ภาษาอังกฤษ ได้รับการจัดตั้งโดยชาววิกิพีเดียที่ใช้งานดิสคอร์ดในช่วงเวลาดังกล่าวในปี 2559 โดยอิงแนวปฏิบัติตามกฎของการใช้ช่องไออาร์ซี (IRC) หลังจากนั้นในชุมชนภาษาอื่นเริ่มมีการจัดตั้งเซิร์ฟเวอร์ที่ใช้ภาษาเฉพาะสำหรับชุมชนตามลำดับ เซิร์ฟเวอร์ภาษาไทยได้รับการจัดตั้งตามข้อเสนอของชุมชนวิกิมีเดียในปี 2563 การใช้งานเซิร์ฟเวอร์กำหนดให้แต่ละบัญชีต้องใช้อีเมลในการยืนยันเพื่อให้สามารถเข้าร่วมการสนทนา ในเซิร์ฟเวอร์มีการแบ่งช่องออกเป็นหลายหัวข้อตามความสนใจของชุมชนและความเฉพาะเรื่องของหัวข้อ
สามารถเข้าร่วมเซิร์ฟเวอร์ผ่านลิงก์เชิญโดยคลิกปุ่มด้านล่าง:
url=https://discord.gg/ZxCzfQZJew

**ดิสคอร์ดของชุมชนวิกิมีเดียเกี่ยวข้องอะไรกับวิกิพีเดีย**
มูลนิธิวิกิมีเดียไม่ได้เป็นเจ้าของหรือควบคุมดิสคอร์ดของชุมชนวิกิมีเดีย ดิสคอร์ดเป็นโครงการที่ดำเนินการโดยข้อตกลงของเหล่าอาสาสมัครด้วยกันเอง เซิร์ฟเวอร์นี้ถูกตั้งขึ้นโดยผู้ใช้ในโครงการวิกิมีเดีย (รวมถึงวิกิพีเดีย) เพื่อเป็นสถานที่สำหรับให้ชาววิกิมีเดียพูดคุยและแบ่งปันข้อมูล การดำเนินการในเซิร์ฟเวอร์นี้เป็นไปอย่างไม่เป็นทางการและเหล่าผู้ใช้ควรทราบว่าใครก็ตามที่เข้าร่วมเซิร์เวอร์สามารถอ่านการพูดคุยภายในดิสคอร์ดได้

**แนวปฏิบัติ**
เซิร์ฟเวอร์มีไว้สำหรับพูดคุยประเด็นเกี่ยวกับวิกิพีเดียและโครงการที่เกี่ยวข้อง แต่ละช่องจะแสดงชื่อหัวข้อให้ติดตาม เช่น #วิกิพีเดีย จะมุ่งเน้นเกี่ยวกับบทความสารานุกรมในวิกิพีเดียภาษาไทยหรือ #วิกิพจนานุกรม จะมุ่งเน้นไปที่คำศัพท์ที่เกี่ยวข้องกับวิกิพจนานุกรม วิกิมีเดียสนับสนุนให้มีเสรีภาพในการพูด (free speech) แต่ข้อความบางอย่างอาจเป็นการรบกวนหรือไม่เกี่ยวข้องกับช่องที่มีอยู่ ด้วยเหตุนี้ช่อง #นอกประเด็น จึงมีไว้สำหรับการพูดคุยที่ไม่เกี่ยวข้องกับหัวข้อที่มีอยู่
โปรดเข้าใจว่าดิสคอร์ดเป็นพื้นที่สาธารณะและทุกคนสามารถดูประวัติประวัติการพูดคุยย้อนหลังได้ หากต้องการวิจารณ์ผู้ใช้ควรดำเนินการทางข้อความส่วนตัวแทนเพื่อไม่สร้างความอึดอัดใจต่อสมาชิกในชุมชนและระมัดระวังคำพูดว่าจะกระทบผู้อื่นหรือไม่
พฤติกรรมทั่วไปที่ควรหลีกเลี่ยง
# ดูหมิ่น ว่าร้าย คุกคาม โจมตีหรือแสดงความก้าวร้าวต่อผู้อื่น รวมทั้งใช้คำหยาบคายหรือสบถในการพูดคุยเกินควร
# เผยแพร่ข้อมูลส่วนบุคคลของผู้อื่นหรือพูดคุยเกี่ยวกับเรื่องส่วนตัวเกินควร
# แจ้งคำขอในโครงการวิกิมีเดียซึ่งไม่ใช่สถานที่ดำเนินการ เช่น ลบหน้า บล็อกผู้ใช้ ฯลฯ
# เชิญชวนเพื่อลงคะแนนหรือหาเสียง เช่น เสนอบทความคัดสรรประจำเดือน เสนอชื่อเพื่อเป็นผู้ดูแล ฯลฯ
# ส่งข้อความ ภาพ ลิงก์หรืออื่น ๆ ที่เป็นการโฆษณา ละเมิดกฎหมายหรือเป็นการรบกวนชุมชน
# ให้บอตส่งข้อความในช่องที่ไม่ได้รับอนุญาต
# ตั้งชื่อเล่นด้วยคำหยาบคายหรือทำให้ผู้อื่นเข้าใจผิด
# ใช้ฟังชันกล่าวถึง (ping) ผู้ควบคุมเพื่อแจ้งปัญหาที่ไม่สำคัญบ่อยครั้ง
# หากไม่เกี่ยวข้องกับการปรับปรุงหรือพัฒนาเนื้อหา ห้ามพูดคุยเกี่ยวกับประเด็นทางการเมืองและสถาบันกษัตริย์ไทยบนดิสคอร์ดเพื่อความปลอดภัยของสมาชิกในชุมชน
# สิ่งใดก็ตามที่อาจละเมิดหลักเกณฑ์หรือข้อกำหนดในการให้บริการของดิสคอร์ด
ทั้งนี้ ขอให้ใช้สามัญสำนึกขณะใช้งานเซิร์ฟเวอร์ด้วย ผู้ควบคุมขอสงวนสิทธิห้ามผู้ใดใช้เซิร์ฟเวอร์ได้ตามดุลยพินิจ

**การจัดการช่อง**
สมาชิกชุมชนที่ได้รับบทบาทผู้ใช้ยืนยันแล้วมีสิทธิในการสร้างความเห็นพ้องโดยสมควรและแจ้งคำขอเพื่อจัดการช่องในเซิฟเวอร์ได้ ดังนี้- การเปิดช่องใหม่ สมาชิกชุมชนดำเนินการแจ้งคำขอเปิดช่องใหม่ที่ "แจ้งผู้ควบคุม" หากเห็นว่าการเปิดช่องใหม่มีความเหมาะสมและมีความเห็นพ้องที่เพียงพอ ผู้ควบคุมจะดำเนินการเปิดช่องใหม่ขึ้นตามคำขอ-  การปิดช่อง ผู้ควบคุมดำเนินการปิดช่องเมื่อไม่มีการใช้งานใน 6 เดือน หรือความเห็นพ้องจากชุมชนดิสคอร์ด

**การจัดการผู้ใช้**
ในดิสคอร์ด ผู้ควบคุมมีสิทธิในการดำเนินการเพื่อจัดการผู้ใช้ที่กระทำการละเมิดแนวปฏิบัติการใช้งานของเซิร์ฟเวอร์ ระดับขั้นของการจัดการผู้ใช้เรียงตามความเข้มงวดจากน้อยไปมากดังนี้- แจ้งเตือน- ปิดเสียง (mute) ผู้ใช้สามารถอ่านได้อย่างเดียวในช่องที่เข้าถึงได้- เตะ (kick) ปลดสมาชิกออกจากเซิร์ฟเวอร์และสามารถกลับเข้ามาใหม่ได้- แบน (ban) ปลดสมาชิกออกจากเซิร์ฟเวอร์และไม่สามารถมาเข้าใหม่ได้
โดยทั่วไปการจัดการผู้ใช้จะดำเนินการตามลำดับประกอบด้วย
# ความผิดครั้งแรก: แจ้งเตือน
# ความผิดครั้งที่สอง: แจ้งเตือนและปิดเสียง 1 วัน
# ความผิดครั้งที่สาม: แจ้งเตือนและปิดเสียง 3 วัน
# ความผิดครั้งที่สี่: แจ้งเตือน ปิดเสียง 7 วันและเตะออกจากเซิร์ฟเวอร์ ผู้ใช้ที่เคยยืนยันตัวตนก่อนหน้าเมื่อกลับเข้ามาใหม่จำเป็นต้องยืนยันตัวตนอีกครั้ง
# ความผิดครั้งที่ห้า: แบนไม่มีกำหนด
ผู้ควบคุมอาจใช้ดุลยพินิจนอกเหนือการดำเนินการตามลำดับข้างต้นตามความเหมาะสมและอาจพิจารณาแบนทันทีเมื่อผู้ใช้กระทำการละเมิดแนวปฏิบัติอย่างรุนแรง (ใช้คำหยาบคาย ส่งโฆษณา ฯลฯ) โดยไม่ต้องมีการแจ้งเตือนล่วงหน้า

**การใช้งาน**
ดิสคอร์ดสามารถดาวน์โหลดเพื่อใช้งานทั้งในไมโครซอฟท์ วินโดวส์ แมคโอเอส ลินุกซ์ ไอโอเอสและแอนดรอยด์โดยไม่เสียค่าใช้จ่ายและสามารถใช้งานผ่านอินเทอร์เน็ตเบราว์เซอร์ส่วนใหญ่โดยไม่ต้องดาวน์โหลด คุณสามารถเข้าร่วมเซิร์ฟเวอร์ผ่านลิงก์คำเชิญด้านบน เมื่อเข้าร่วมแล้วผู้ใช้สามารถย้อนกลับไปที่ไซต์ดิสคอร์ดหรือเปิดไคลเอนต์ที่ต้องการได้

**การยืนยันตัวตน**
โดยทั่วไปผู้ใช้ทุกคนที่มีบัญชีดิสคอร์ดสามารถใช้งานเซิร์ฟเวอร์ได้โดยไม่จำเป็นต้องลงทะเบียน (สมัครบัญชีผู้ใช้) และไม่จำเป็นต้องมีบัญชีในวิกิพีเดีย แต่เพื่อความปลอดภัยและการป้องกันการก่อกวนหรือสแปมของสมาชิก ผู้ที่มีบัญดิสคอร์ดจำเป็นต้องมีอีเมลผูกกับบัญชีดิสคอร์ดนั้น ๆ และต้องยอมรับกฎแนะข้อปฏิบัติต่าง ๆ ซึ่งจะแสดงเมื่อเข้าเซิร์ฟเวอร์เป็นครั้งแรกก่อน จึงจะสามารถเข้าร่วมในเซิร์ฟเวอร์ได้
อย่างไรก็ตาม ผู้ใช้ดังกล่าวจะสามารถพูดคุยได้เฉพาะในระดับทั่วไปเท่านั้น (ตามรายละเอียดการเข้าถึงช่องด้านล่าง) ซึ่งจำกัดและอาจไม่ตรงตามหัวเรื่องที่คุณต้องการ 
หากต้องการเข้าถึงช่องที่เหลือ โปรดพิมพ์ /auth และส่งในช่อง #ทั่วไป แล้วคุณจะได้รับข้อความส่วนตัว (Direct message; DM) จาก WikiAuthBot2#6925 ซึ่งมีลิงก์สำหรับยืนยันและจับคู่กับบัญชีวิกิพีเดีย หลังจากกดที่ลิงก์แล้วคุณจะถูกนำมาที่วิกิพีเดียและมีหน้าต่างสำหรับยืนยัน ให้กด "ตกลง" บอตจะเพิ่มบทบาทผู้ใช้ยืนยันแล้วและจะมีช่องอื่น ๆ แสดงขึ้นมาโดยอัตโนมัติ ในหลายกรณีผู้ควบคุมจะตั้งชื่อใหม่ (เฉพาะในเซิร์ฟเวอร์นี้) ให้คุณเพื่อให้สนทนากับผู้ใช้อื่นสะดวกขึ้น อ่านเพิ่มที่ #ชื่อผู้ใช้

**ชื่อผู้ใช้**
ในการใช้งานดิสคอร์ดของวิกิมีเดียภาษาไทยไม่จำเป็นต้องใช้ชื่อผู้ใช้บนวิกิพีเดียเพื่อตั้งเป็นชื่อเล่นบนเซอร์เวอร์แต่อย่างใด แต่เมื่อมีการเชื่อมโยงบัญชีเข้ากับบัญชีวิกิพีเดียครั้งแรก ผู้ดูแลมักจะเปลี่ยนชื่อผู้ใช้ให้เพื่อความสะดวกในการสนทนา แต่อย่างไรก็ตามคุณสามารถเปลี่ยนได้เช่นเดิม แต่งดการปลอมตัวเป็นบุคคลอื่นหรือจงใจให้เกิดความเข้าใจผิด

**ช่อง**
ปัจจุบันมีช่องสำหรับหัวข้อต่อไปนี้

**ช่องกระดานประกาศเซิร์ฟเวอร์**
ช่องสำหรับการประกาศและประสานงานกับผู้ควบคุมเซิร์ฟเวอร์โดยไม่เกี่ยวข้องกับกิจกรรมของโครงการวิกิมีเดีย

**ช่องพูดคุย**
ช่องสำหรับพูดคุยถึงประเด็นที่เกี่ยวข้องกับวิกิมีเดียในทุกโครงการโดยแบ่งตามหัวข้อการพูดคุยดังนี้

**ช่องโครงการวิกิมีเดีย**
ช่องสำหรับพูดคุยแบ่งตามโครงการของวิกิมีเดียดังนี้

**ช่ององค์กร**
ช่องสำหรับคณะ (chapter) กลุ่มผู้ใช้ (user group) หรือความร่วมมือต่าง ๆ ของมูลนิธิวิกิมีเดีย

**ช่องหน้าใหม่**
ช่องแสดงการสร้างหน้าใหม่ในวิกิพีเดียภาษาไทยในรูปแบบป้อน (feed) ดำเนินการโดย WikiBot

**ช่องบำรุงรักษา**
ช่องต่อไปนี้สามารถเข้าถึงได้เฉพาะผู้ควบคุมเท่านั้น

**ช่องเสียง**
ช่องสำหรับพูดคุยด้วยคุณสมบัติช่องเสียง  (Voice channel) ของดิสคอร์ด

**ช่องเวที**
ช่องสำหรับพูดคุยด้วยคุณสมบัติเวที  (Stage) ของดิสคอร์ด

**ผู้ควบคุม**
ผู้ควบคุมเซิร์ฟเวอร์มีไว้สำหรับแจ้งปัญหาเกี่ยวกับเซิร์ฟเวอร์เท่านั้น ไม่ใช่รายงานปัญหาบนวิกิพีเดีย
ผู้ควบคุมดิสคอร์ดของชุมชนวิกิมีเดียภาษาไทยในปัจจุบัน ได้แก่- Bebiezaza- Geonuch- Patsagorn Y.- ชาวไทย

**กล่องผู้ใช้**
ผู้ใช้ ดิสคอร์ด หรือ ผู้ใช้ ดิสคอร์ด|account=IVORK#0001 แสดงผล:
account=IVORK#0001
วิกิพีเดีย:ดิสคอร์ด/กล่องผู้ใช้ แสดงผล:
นอกจากนี้ยังมีไอคอนด้านบน สำหรับการใช้งาน: ไอคอนดิสคอร์ดด้านบน

**ดูเพิ่ม**
 วิกิพีเดีย:ไออาร์ซี- วิกิพีเดีย:บัญชีจ่าหน้า
หมวดหมู่:เครื่องมือวิกิพีเดีย
หมวดหมู่:วิธีใช้วิกิพีเดีย